kardosdrur/scandi-wiki huggingface dataset:
Strengt fortroligt (Nevil Shute)

Strengt fortroligt (Most Secret) er en engelsk krigsroman af Nevil Shute, skrevet i 1942 men censureret indtil 1945, hvor den blev udgivet af Pan Books.

Plot 
I sommeren 1941, hvor 2. verdenskrig raser, præsenteres romanens fortæller commander Martin fra det britiske admiralitet for en ide: En lille båd med navnet Genevieve skal forklædt som fiskerbåd men bevæbnet med småskyts og navnlig en flammekaster snige sig ind på de tyske krigsskibe, der bevogter den franske by Douarnenez fiskerflåde. Officerene bag planen er uldvarefabrikantsønnen Oliver Boden og dyrevennen Seymor Rhodes, støttet af den fransk-engelske flygtning Charles Simon. De får det grønne lys og sammen med den verdensomstrejfende John Colvin og en flok Frie Franske giver de sig ud på nogle farlige togter over Den engelske kanal.

Romaner fra England
Monomer

En monomer eller monomér (fra græsk mono "en" og meros "del") er et relativt lille molekyle, der kan bindes kemisk til andre monomerer og dermed danne polymerer. Når monomerer sættes sammen i en polymeriseringsreaktion, danner de dimerer, oligomerer eller polymerer alt efter, hvor mange monomerer der bindes sammen. Betegnelsen monomer bruges altså ofte om en mindre enhed i et større molekyle, men kan også bruges til at fastslå, at et molekyle kun består af én enhed, hvilket ofte bruges indenfor enzymer og kulhydrater. Hvis et molekyle består af flere ens monomerer, angives molekylvægten ofte for monomeren.

Referencer
Daniel E. Koshland, Jr.

Daniel Edward Koshland, Jr. (født 30. marts 1920 i New York City, død 23. juli 2007 i Walnut Creek) var en amerikansk biokemiker, der omorganiserede biologistudiet ved University of California at Berkeley og var redaktør på det ledende videnskabsmagasin i USA, Science, i en tiårig periode fra 1985 til 1995. Han var medlem af United States National Academy of Sciences.

Hans tidlige arbejder var inden for enzymkinetik ved Brookhaven National Laboratory, Long Island og Rockefeller University, New York. Dette ledte ham til at foreslå modellen for induceret tilpasning i enzymkatalyse. Efter dette tiltag vendte han sig til studiet af, hvordan bakterier kontrollerer deres bevægelse via kemotaxi.

Referencer 

Biokemikere
Biologer fra USA
Sidekæde

En sidekæde er i organisk kemi og biokemi en del af et molekyle, der er bundet til hovedstrukturen. Normalt betegnes en sidekæde med bogstavet R. Termen sidekæde bruges meget inden for proteinkemien, da alle proteiner har en forskellig sammensætning af aminosyrer, der hver især adskiller sig udelukkende ved deres sidekæders egenskaber.

Se også 
 Funktionel gruppe

Organisk kemi
Just Eat

Just Eat er et online take-away-madbestillingsfirma, som har hovedsæde i London og opererer i 13 lande rundt om i verden, herunder: Belgien, Brasilien, Canada, Danmark, Frankrig, Indien, Irland, Norge, Spanien, Schweiz og Storbritannien. Firmaet blev grundlagt i Danmark i år 2001. Dets website giver kunderne mulighed for at søge efter deres foretrukne lokale take-away-restauranter (især pizzeriaer og fastfood), hvor kunderne bestiller, betaler og vælger leveringsmuligheder.

Ifølge firmaet selv var der i december 2012 mere end 29.000 restauranter tilknyttet firmaet, heraf over 13.000 i Storbritannien. I september 2012 blev Just Eat placeret som nummer 31 i Sunday Times Tech Track 100 og vandt desuden Best Brand Award.

Historie 
Just Eat blev grundlagt i år 2001 i Danmark. Det oprindelige koncept blev udviklet af to separate grupper i Danmark samtidigt. Just Eat blev ledet af Christian Frismodt og FoodZoom blev ledet af Jesper Buch. Da de begge opdagede at de arbejdede på den samme idé, valgte de at fusionere og samarbejde.

Hjemmesiden blev lanceret i august 2001, og i midten af 2002 havde firmaet behandlet omkring 200 bestillinger om dagen i over 100 forskellige danske postnumre. I begyndelsen af 2004 havde de 500 restauranter på hjemmesiden.

Der oprindelige hovedsæde var på Klamsagervej i Aarhus-bydelen Åbyhøj. Dette fungerer i dag som kontor. Hovedsædet i Danmark, ligger på Lyngbyvej i København Ø.

I 2005 havde firmaet rundet 750 restauranter online i Danmark. Selskabet havde 9 fuldtidsansatte og 15 deltidsansatte.

I januar 2013 blev Just Eat udfordret på hjemmemarkedet Danmark af tidligere Just Eat-direktør Morten Larsen med takeaway-portalen Hungry.dk. Just Eat har i dag omkring 900.000 bestilte måltider igennem sitet hver måned.

Kritik 
Just Eat er blandt andet blevet kritiseret for at kræve for høje gebyrer for at være en del af bestillingsportalen.

Referencer

Eksterne henvisninger 
 just-eat.dk 

Etableret i 2001
Virksomheder i London
Softwarevirksomheder i Danmark
Netbutikker i Danmark
Almindelig ledris

 
Almindelig ledris (Ephedra foeminea) er en stedsegrøn, klatrende busk med en overhængende, tætgrenet vækst. Planten indeholder alkaloidet efedrin.

Beskrivelse 
Barken er først gulgrøn til olivengrøn, men senere bliver den mørkegrøn eller blågrøn, overtrukket med blå dug. Bladene er modsatte eller kransstillede, men reduceret til sammenvoksede skæl. Planten er særbo, og både individer med hanlige og individer med hunlige blomsterstande har dem anbragt i bladhjørnerne. Den enkelte blomst er meget specielt bygget, idet den består af et frøanlæg, der er omgivet af to sammenvoksede blade, der danner en cylindrisk frøhinde. Uden om den findes en saftig kappe, der er dannet af fire blade. De hanlige blomster (”kogler”) er slanke eller ægformede, mens de hunlige er bredt ægformede til næsten runde. Frugterne er elliptiske til næsten kuglerunde og gule til brune.

Plantens rodnet er kraftigt, dybtgående og vidt udbredt.

Højde x bredde og årlig tilvækst: 2,00 x 2,00 m (20 x 20 cm/år).

Hjemsted 
Arten hører hjemme i landene ved det østlige Middelhav og op i Balkanområdet. Overalt foretrækker den fuldt belyste, meget tørre og klippefyldte voksesteder.

I de byzantinske mure omkring den ældre del af Thessaloniki findes arten sammen med bl.a. Allium guttatum (en løg-art), Allium paniculatum (en løg-art), sodaurt, duskhyacint, fladhovedet bakketidsel, hvid stenurt, høstskilla, Koeleria cristata (en kambunke-art), Lactuca viminea (en Salat-art), Micromeria juliana, Potentilla laciniosa (en potentil-art), Silene flavescens (en limurt-art), Thymus sibthorpii (en timian-art), trekløftstenbræk og Trigonella monspeliaca (en bukkehorn-art)

Note 

Buske
Ledris-ordenen
Bleeding Love

Bleeding Love er en sang fra den britiske sangerinde Leona Lewis første album. Det er en af hendes mest solgte sange, og dermed også en af de mest succesfulde, med førstepladser i både Australien, Canada, USA og Storbritannien, foruden top ti-placeringer i Norge, Danmark og Sverige.

Sangen er skrevet af den amerikanske sanger Jesse McCartney.

Hitlister

Referencer

Eksterne henvisninger 
 

Sange fra 2007
Singler fra 2007
Leona Lewis-sange
Castelo de Alvito

Castelo de Alvito er en fæstning som ligger i Alvito, i regionen Alentejo, i Portugal. Den portugisiske konge João II startede byggeriet af fæstningen i 1494.

Fæstningsanlæg i Portugal
Portugals historie
Ratchet & Clank (videospil)

Ratchet & Clank er et playstationspil fra 2002. Det foregår ude i fremtiden, hvor lombaxen Ratchet sidder og keder sig. Men det tager en drejning, da robotten Clank styrter ned på hans planet og sender ham ud på et eventyr.

 
Platformspil
Computerspil fra 2002
PlayStation 2-spil
Bachman-Turner Overdrive

Bachman Turner Overdrive (BTO) er et af de største rockbands fra Canada dannet i 1971 af Randy Bachman (rytmeguitar og sang) og Charles Fred Turner (bas og sang). De elskede begge biler og føjede derfor navnet på truckermagasinet Overdrive til deres efternavne, da de navngav bandet, hvis øvrige medlemmer var Randy Bachmans brødre Tim Bachman (sologuitar) og Robin Bachman (trommer). Dette var besætningen på de to første LP'er som kort og godt hed BTO og BTO II. Senere blev Tim Bachman erstattet af Blair Thornton.
Deres 3. LP var Not Fragile, hvor hittet You ain't seen nothing yet blev nummer 1 i USA. Derefter fulgte Four Wheel Drive, Head On og Freeways, hvorefter Randy Bachman forlod gruppen. Han blev erstattet af Jim Clinch på LP'erne Street Action og Rock'n'roll Nights.

Diskografi 
 Bachman–Turner Overdrive (1973)
 Bachman–Turner Overdrive II (1973)
 Not Fragile (1974)
 Four Wheel Drive (1975)
 Head On (1975)
 Freeways (1977)
 Street Action (1978)
 Rock n' Roll Nights (1979)
 Bachman–Turner Overdrive (1984)
 Trial by Fire: Greatest & Latest (1996)

Filmografi

Eksterne henvisninger 
 

Musikgrupper fra Canada
Musikgrupper fra 1971
Corrado

Corrado har flere betydninger:
 Frank Corrado – en canadisk ishockeyspiller
 Corrado Mantoni – en italiensk radio- og tv-vært
 Volkswagen Corrado − en bilmodel
 Italiensk form af navnet Konrad
 Corrado (film) – en film fra 2010 af Adamo Paolo Cultraro
Hash

Hash har flere betydninger:
 Cannabis (rusmiddel) − også omtalt som "Hash".
 Nummertegn (#) − på engelsk kaldet "Hash".
 Hashtag
 Hashfunktion − et algoritmisk digitalt fingeraftryk.
 hash (video) - film/video fra 2010
 Hash (dokumentarfilm) – dansk dokumentarfilm fra 1969 instrueret af Franz Ernst og Børge Høst
Hever Strøm

Hever Strøm eller Heveren (af nordfrisisk hef ≈ hav) er et indviklet net af store priler (tidevandsrender), der starter nord for den nordfrisiske halvø Ejdersted som søgat og forgrener sig derefter ind i det nordfrisiske vadehav.

Hovedløbet går syd om halvøen Nordstrand indad til Husum Red ved byen Husum, mens (den gamle) Nørre Hever skærer sig nordøst for Heverstjert (Heversteert) ind mellem Nordstrand og Pelvorm og forgrener sig ved halligen Nordstrandmose i flere små priler. Den nuværende Nørre Hever med op til 12 meter dybde opstod efter den store stormflod i 1634, hvor øen Strand forsvandt i havet. Dens smalle barre har 3, 6 meter dybde. Der er ankerplads udenfor Nordstrands nordhavn. En smal revle på 1,8 meter sand skiller Nørre fra hovedstrømmen. Hovedstrømmen har en dybde på omtrent 16 meter. På dens barre er der lidt over 4 meter vand.

Heverstrømmens forløb har ændret sig flere gange siden middelalderen. I middelalderen slyngede sig strømmen igennem det nuværende Ejdersted mellem landsbyerne Øster- og Vesterhever og videre mellem Tating og Garding og mundede ud i Ejderen (Nørre Ejder). Strømmen adskilte dermed herrederne Udholm og Everschop. Ved Heverstrømmens nordlige bred lå landskabet Strand med handelsbyen Rungholt. Heveren med dens ydergrunde er første gang opmålt i 1838.

De mange sandbanker i Heverstrømmen gjorde det tidligere svært for skibsfarten at manøvrere i den store pril. Vesterhever Sand Fyr blev først oprettet i 1906.

Noter 

Priler
Nordfrisland
Dosering

Dosering (af græsk δόσις dosis "gave") er et udtryk, som bruges om tildeling af afmålte mængder af bestemte stoffer. Det bruges i dag mest om det, man kunne kalde "hverdagskemi", dvs. i forbindelse med medicin, bekæmpelsesmidler og kunstgødning. 

Hvad angår de to første grupper findes der tilmed lovbestemte krav til doseringerne. Medicin er enten receptpligtig, og så er det lægen, som foreskriver daglig dosis, eller også sælges den i håndkøb, og så skal emballagen være ledsaget af en tydelig beskrivelse af anbefalet dosis.

Dosisdispensering betegner den proces hvor medicin til en borger bliver pakket i portionsposer. Rullen af portionsposer pakkes på apoteket typisk til 14 dage af gangen. Hver pose er påført en dato og et tidspunkt, og indeholder de lægemidler som borgeren skal indtage på dette tidspunkt. Dosisdispensering sker på baggrund af et dosiskort, som opbevares på apoteket, men som er oprettet på baggrund af en eller flere receptordinationer fra lægen. Et dosiskort definerer i forbindelse med dosisdispensering hvilke lægemidler en patient skal tage på en række forud definerede tidspunkter.

Bekæmpelsesmidler er godkendt af miljøstyrelsen under forudsætning af, at de bruges efter nøje udstukne forskrifter. Disse forskrifter vedrørende dosering, udbringningsforhold og forsigtighedsregler skal fremgå af etiketten, hvis ordlyd derved får lovkraft.

Brugen af kunstgødning er ikke underlagt krav om præcis dosering, men "godt landmandskab" siger, at man ikke fejlgødsker eller overdoserer sine marker, og i den mening findes der i hvert fald uformelle regler for doseringen.

Se også 
 LD50

Kemi
Farmakologi
Jordbrug
Progress (rumfartøj)

Progress (: Прогресс for 'fremskridt') er et ubemandet rumfartøj udviklet af Sovjetunionen i 1978 med henblik på at bringe forsyninger til Saljut 6-rumstationen. Progress bygger på det bemandede Sojuz-rumfartøj fra 1967. Progress medfører ilt, mad, vand, post og nye instrumenter. Progress kan også optanke rumstationen med raketbrændstof og bruge sin raketmotor til at løfte rumstationen. Progress bruges af kosmonauterne som skraldespand og bringes til at brænde op i atmosfæren.

12 Progress-fartøjer leverede forsyninger til Saljut 6, 13 Progress-fartøjer besøgte Saljut 7 og 64 Progress-fartøjer servicerede Mir.

Efter Sovjetunionens sammenbrud oprettedes det russiske Roskosmos (RKA) i 1992 der bl.a. overtog Progress.

Siden 2003 har Progress også leveret forsyninger til Den Internationale Rumstation og har forsat planlagte missioner til rumstationen.

De tidlige udgaver fra 1978 er siden hen blevet udviklet til Progress M og den nyeste version kaldes Progress M-1. M står ikke for Mir men for Modificirovannij der betyder modificeret.

Grundet Columbias forlis kom Progress-fartøjerne til at stå for mesteparten af forsyningerne til ISS fra februar 2003 til juli 2006, hvor rumfærgerne blev erklæret helt flyvedygtige. Roskosmos var gået over til de nye Progress M-1 men måtte gå tilbage til de gamle Progress M for at kunne opsende fire Progress-fartøjer om året. NASA benævner Progress-fartøjerne med fortløbende numre samt et 'P' for at undgå forvirringen med nye og gamle versioner. ISS' første Progress (Progress M1-3 fra august 2000) hed derfor Progress 1P og den nyeste Progress til ISS (Progress M-65 fra september 2008) hedder Progress 30P.

Den 8. april 1997 kolliderede Progress M-34 med Mir og punkterede Spektr-modulet. Progress er udstyret med et automatisk radarstyret anflyvningssystem, der brænder op sammen med Progress-fartøjet. For at spare penge forsøgte man at lade Mir-besætningen fjernstyre Progress-fartøjet og grundet dårlige udsigtsforhold skete d. 4. marts 1997 en nær-kollision med Progress M-33.

Progress M-01M (31P) 
Progress M-01M er den sidste nye udgave af Progress-fartøjet, der er 75 kg lettere end Progress M-udgaven. Den har et mere kompakt telemetriradioudstyr og en ny autopilot.

Se også 
ATV (Rumfartøj)

Eksterne henvisninger 

 Progress  rumfart.dk 

Ubemandede fartøjer
Den Internationale Rumstation
Damon Huard

Damon Paul Huard (født 9. juli 1973 i Yakima, Washington, USA) er en tidligere amerikansk footballspiller, der spillede i NFL som quarterback. Hans karriere i ligaen strakte sig fra 1997-2008, og blev tilbragt hos tre forskellige klubber.

Huard var i sin tid hos New England Patriots med til at vinde både Super Bowl XXXVI og XXXVIII. Han blev dog stort set ikke benyttet, da Patriots startende quarterback i perioden var Tom Brady.

Klubber 
 Miami Dolphins (1997–2000)
 New England Patriots (2001–2003)
 Kansas City Chiefs (2004–2008)

Eksterne henvisninger 

 Spillerinfo

Amerikansk fodbold-spillere fra Washington
Amerikansk fodbold-spillere fra Miami Dolphins
Amerikansk fodbold-spillere fra New England Patriots
Amerikansk fodbold-spillere fra Kansas City Chiefs
Amerikansk fodbold-quarterbacks
Tyler Thigpen

Tyler Beckham Thigpen (født 14. april 1984 i Winnsboro, South Carolina, USA) er en amerikansk footballspiller, der spiller i NFL som quarterback for Cleveland Browns. Han har tidligere spillet for Kansas City Chiefs, Miami Dolphins og Buffalo Bills.

Klubber 
 Kansas City Chiefs (2007−2009)
 Miami Dolphins (2009−2010)
 Buffalo Bills (2011−2012)
 Cleveland Browns (2014−)

Eksterne henvisninger 

 Spillerinfo

Amerikansk fodbold-quarterbacks
Amerikansk fodbold-spillere fra South Carolina
Amerikansk fodbold-spillere fra Cleveland Browns
Amerikansk fodbold-spillere fra Kansas City Chiefs
Amerikansk fodbold-spillere fra Buffalo Bills
Amerikansk fodbold-spillere fra Miami Dolphins
Dwayne Bowe

Dwayne Lorenzo Bowe (født 21. september 1984 i Miami, Florida, USA) er en amerikansk footballspiller, der spiller i NFL som wide receiver for Kansas City Chiefs. Bowe blev dragtet til ligaen af Chiefs før 2007-sæsonen.

Klubber 
 2007-: Kansas City Chiefs

Eksterne henvisninger 

 Spillerinfo 

Amerikansk fodbold-spillere fra Florida
Amerikansk fodbold-wide receivers
Personer fra Miami
Amerikansk fodbold-spillere fra Kansas City Chiefs
Jeff Webb

Jeffrey Leon Webb (født 31. januar 1982 i Pontiac, Michigan, USA) er en amerikansk footballspiller, der spillede tre år i NFL som wide receiver for Kansas City Chiefs. Han har siden da begået sig i den mindre United Football League.

Eksterne henvisninger 
 Spillerinfo

Amerikansk fodbold-spillere fra Michigan
Amerikansk fodbold-spillere fra Kansas City Chiefs
Amerikansk fodbold-wide receivers
Tony Gonzalez

Anthony "Tony" David Gonzalez (født 27. februar 1976 i Huntington Beach, Californien, USA) er en tidligere amerikansk footballspiller, der spillede i NFL som tight end for henholdsvis Atlanta Falcons og Kansas City Chiefs. Hans karriere strakte sig fra 1997 til 2013.

Gonzalez er i en årrække blevet regnet som en af de stærkeste tight ends i ligaen. Hele 14 gange på 17 sæsoner i ligaen blev han udtaget til Pro Bowl, NFL's All Star-kamp.

Klubber 
 1997-2008: Kansas City Chiefs
 2009-2013: Atlanta Falcons

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Atlanta Falcons
Amerikansk fodbold-spillere fra Kansas City Chiefs
Amerikansk fodbold-tight ends
Mascarenerne

Mascarerenerne er en gruppe vulkanske øer øst for Madagaskar i det Indiske Ocean:

 Réunion
 Mauritius
 Rodrigues
 og nogen andre småøer — se listen under artiklen Mauritius

Mascarenerne blev opdaget af Pedro Mascarenhas i 1512. Den isolerede øgruppe har (eller havde) et stort antal endemiske dyre- og plantearter, deriblandt den uddøde dronte.

Øer i Afrika
Glenn Dorsey

Glenn Dorsey (født 1. august 1985 i Baton Rouge, Louisiana, USA) er en amerikansk footballspiller, der spiller i NFL som defensive tackle for San Francisco 49ers. Han blev draftet som et førsterundes valg af Kansas City Chiefs i 2008, og spillede her frem til og med 2012.

Klubber 
 2008-2012: Kansas City Chiefs
 2013-: San Francisco 49ers

Eksterne henvisninger 
 

Amerikansk fodbold-spillere fra Louisiana
Amerikansk fodbold-spillere fra San Francisco 49ers
Amerikansk fodbold-spillere fra Kansas City Chiefs
Amerikansk fodbold-defensive linemen
Personer fra Baton Rouge, Louisiana
Donnie Edwards

Donnie Edwards Jr. (født 6. april 1973 i Chula Vista, Californien, USA) er en tidligere amerikansk footballspiller, der spiller i NFL som linebacker. Han spillede i ligaen i 14 sæsoner og var tilknyttet Kansas City Chiefs og San Diego Chargers.

Klubber 
 Kansas City Chiefs (1996–2001)
 San Diego Chargers (2002–2006)
 Kansas City Chiefs (2007–2009)

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra San Diego Chargers
Amerikansk fodbold-spillere fra Kansas City Chiefs
Amerikansk fodbold-linebackers
Personer fra San Diego
Burebista

Burebista (c. 82-44 f.v.t.) var en konge af Dakien.

Dakien
Personer i antikken
Napoleon Harris

Napoleon Harris (født 25. februar 1979 i Chicago, Illinois, USA) er en tidligere amerikansk footballspiller, der spillede i NFL som linebacker. Han repræsenterede i løbet af sine syv år i ligaen tre forskellige klubber og spillede længst tid, tre sæsoner, hos Oakland Raiders.

Klubber 
 Oakland Raiders (2002–2004)
 Minnesota Vikings (2005–2006)
 Kansas City Chiefs (2007)
 Minnesota Vikings (2008)

Eksterne henvisninger 
 Spillerinfo

Amerikansk fodbold-spillere fra Illinois
Amerikansk fodbold-spillere fra Oakland Raiders
Amerikansk fodbold-spillere fra Minnesota Vikings
Amerikansk fodbold-spillere fra Kansas City Chiefs
Amerikansk fodbold-linebackers
Personer fra Chicago
Derrick Johnson

Derrick O'Hara Johnson (født 22. november 1982 i Waco, Texas, USA) er en amerikansk footballspiller, der spiller i NFL som linebacker for Kansas City Chiefs. Han har spillet for klubben lige siden han kom ind i ligaen i 2005.

Klubber 
 2005-: Kansas City Chiefs

Eksterne henvisninger 

 

Amerikansk fodbold-spillere fra Texas
Amerikansk fodbold-spillere fra Kansas City Chiefs
Amerikansk fodbold-linebackers
Brandon Flowers (amerikansk fodbold)

Brandon Flowers (født 18. februar 1986 i Delray Beach, Florida, USA) er en amerikansk footballspiller, der spiller i NFL som cornerback for San Diego Chargers. Han har tidligere spillet flere år hos Kansas City Chiefs.

Klubber 
 Kansas City Chiefs (2008–2013)
 San Diego Chargers (2014–)

Eksterne henvisninger 
 Spillerinfo 
 

Amerikansk fodbold-spillere fra Florida
Amerikansk fodbold-spillere fra Kansas City Chiefs
Amerikansk fodbold-spillere fra San Diego Chargers
Amerikansk fodbold-cornerbacks
Bernard Pollard

Bernard Karmell Pollard (født 23. december 1984 i Fort Wayne, Indiana, USA) er en amerikansk footballspiller, der spiller i NFL som safety for Tennessee Titans. Han kom ind i ligaen i 2006, og har tidligere spillet for Kansas City Chiefs, Houston Texans og Baltimore Ravens.

Klubber 
 Kansas City Chiefs (2006–2008)
 Houston Texans (2009–2010)
 Baltimore Ravens (2011–2012)
 Tennessee Titans (2013–)

Eksterne henvisninger 
 Spillerinfo

Amerikansk fodbold-spillere fra Indiana
Amerikansk fodbold-spillere fra Tennessee Titans
Amerikansk fodbold-spillere fra Kansas City Chiefs
Amerikansk fodbold-spillere fra Baltimore Ravens
Amerikansk fodbold-spillere fra Houston Texans
Amerikansk fodbold-safetys
Personer fra Fort Wayne, Indiana
Decebalus

Decebalus (død 106), der regerede fra ca. år 87 til sin død, var den sidste konge af Dakien.

Decebalus kæmpede imod Romerriget i mange år i de Dakiske krige, men i 106 faldt hans hovedstad Sarmizegetuza og han begik selvmord.

Dakien blev provinsen Dacia og romerne anvendte krigsbyttet til at bygge Trajans forum.

Dakien
Personer i antikken
Tjek fødselsår
Patrick Surtain

Patrick Frank Surtain (født 19. juni 1976 i New Orleans, Louisiana, USA) er en tidligere amerikansk footballspiller, der spillede i NFL som cornerback for Miami Dolphins og Kansas City Chiefs.

Surtain er tre gange, i 2002, 2003 og 2004 blevet udtaget til Pro Bowl, NFL's All Star-kamp.

Klubber 
 Miami Dolphins (1998–2004)
 Kansas City Chiefs (2005–2008)

Eksterne henvisninger 
 Spillerinfo

Amerikansk fodbold-spillere fra Louisiana
Amerikansk fodbold-spillere fra Miami Dolphins
Amerikansk fodbold-spillere fra Kansas City Chiefs
Amerikansk fodbold-cornerbacks
Personer fra New Orleans
Alexandru Ioan Cuza

Alexandru Ioan Cuza eller Alexander Johann Cuza (20. marts 1820 – 15. maj 1873) var den første fyrste over det forenede Rumænien.

Cuza blev valgt som fyrste af fyrstendømmerne Valakiet og Moldavien i 1859. I 1862 blev personalunionen forvandlet til det forenede Rumænien. Cuza blev styrtet ved et statskup i 1866. Han døde i eksil.

Se også 
 Rumæniens konger

Referencer

Eksterne henvisninger 

Fyrster af Rumænien
Caleb Hanie

Caleb Jeffrey Hanie (født 11. september 1985 i Dallas, Texas, USA) er en amerikansk footballspiller, der spiller i NFL som quarterback for Dallas Cowboys. Han har spillet i NFL siden 2008, og har tidligere repræsenteret Chicago Bears, Denver Broncos og Cleveland Browns.

Klubber 
 Chicago Bears (2008–2011)
 Denver Broncos (2012)
 Cleveland Browns (2013)
 Dallas Cowboys (2014–)

Eksterne henvisninger 

 Spillerinfo 

Amerikansk fodbold-spillere fra Texas
Amerikansk fodbold-spillere fra Chicago Bears
Amerikansk fodbold-spillere fra Denver Broncos
Amerikansk fodbold-spillere fra Cleveland Browns
Amerikansk fodbold-spillere fra Dallas Cowboys
Amerikansk fodbold-quarterbacks
Personer fra Dallas